Publication: Magyar Közlöny
Issue: MK-1998-26 (Year: 1998, Number: 26)
Era: 1990-2004
Section: alapján az Állami Privatizációs és Vagyonkezelő Részvénytársaság 1076/1995. (VIII. 8.) Korm. határozat mellékleteként kiadott Szervezeti és Működési Szabályzatát
Paragraph Index: 849

1. A könyvszakértő feladatai: 1.1. felelős az ÁPV Rt. hatáskörébe tartozó ügyekben a vállalat- és vagyonértékelési szempontok érvényesítéséért; 1.2. részt vesz az auditori vonatkozású döntések, intézkedések és határozatok pénzügyi-számviteli és ellenőrzési szempontból történő előkészítésében és végrehajtásában; 1.3. véleményezi az átalakuló és privatizált vállalatok, valamint társaságok vagyonmérlegét és vagyonértékelését; 1.4. kialakítja az ÁPV Rt.-hez tartozó cégek vonatkozásában az egységes vagyonértékelési és vagyonmérleg elkészítésének elveit; 1.5. részt vesz az átalakult gazdálkodó szervezetek vagyonkezelésében és a kiemelt controlling feladatokban; 1.6. konzultációt tart az átalakuló és privatizálandó cégek pénzügyi szakembereinek; 1.7. felülvizsgálja a vagyonvédelem körébe eső szerződések vagyonértékelését és összegszerűségét; 1.8. részt vesz az ÁPV Rt. számviteli, gazdálkodási rendjének kialakításában, a felmerülő számviteli problémák megoldásában.

Source: https://magyarkozlony.hu/hivatalos-lapok/be993000aa429985bc0634c77f5df345506bec3f/dokumentumok/8ce26d886e0c8a3c24fa9d4f795786119d3007a6/letoltes